చెన్నై : శశికళకు మరో ఎదురు దెబ్బ తగిలే అవకాశాలు కనిపిస్తున్నాయి. ఆమెను అన్నా డీఎంకే పార్టీ ప్రధాన కార్యదర్శిగా నియమిస్తూ పార్టీ చేసిన తీర్మానాన్ని తోసిపుచ్చవలసిందిగా కోరుతూ భారతదేశ ఎన్నికల సంఘానికి పార్టీ ప్రిసీడియం చైర్మన్ మధుసూదనన్ లేఖ రాశారు. ఎన్నికల సంఘం కనుక ఈ మేరకు నిర్ణయం తీసుకుంటే శశికళ అధ్యాయం ముగిసినట్లేనని పార్టీ నాయకులు పేర్కొంటున్నారు. జయలలిత మరణానంతరం డిసెంబరు 29న శశికళకు ఈ పదవిని తాత్కాలికంగా కట్టబెడుతూ ఆమెను పార్టీ ఏకగ్రీవంగా ఎన్నుకున్న సంగతి తెలిసిందే. నాటి సమావేశానికి మధుసూదనన్ ప్రిసీడియం చైర్మన్గా వ్యవహరించినందున ఆయనే ఇప్పుడు ఎన్నికల సంఘానికి అప్పటి తీర్మానం చెల్లదంటూ లేఖ రాయడం ప్రాధాన్యం సంతరించుకుంది. పార్టీ నిబంధనల ప్రకారం వరుసగా ఐదేళ్ళ పాటు పార్టీ సభ్యత్వాన్ని కలిగి ఉన్నవారు మాత్రమే ఈ పదవిని చేపట్టేందుకు అర్హులన్న విషయాన్ని ఆయన గుర్తు చేశారు.ఇదిలావుండగా, శశికళను పార్టీ ప్రధాన కార్యదర్శిగా ఎన్నుకున్న నేపథ్యంలో పలు నిబంధనలను ఉల్లంఘించినట్లు ఎన్నికల సంఘం ఇటీవల నోటీసు ఇచ్చిన సంగతి తెలిసిందే. ఆ తీర్మానం ప్రతిని తమకు పంపాలని కోరింది. తాత్కాలిక హోదాలో ఉన్న శశికళకు పార్టీ నుంచి ఏ ఒక్కరినీ తొలగించే అధికారం లేదని పన్నీర్ సెల్వంతో పాటు ఆమె ద్వారా తొలగింపునకు గురైన నేతలు స్పష్టం చేస్తున్నారు. ఈ పరిణామాల నడుమ ఏం జరగనుందో వేచి చూడాల్సిందే.
chennai : sasikalaku maro eduru debba tagile avakaasaalu kanipistunnaayi. aamenu anna dmca party pradhaana kaaryadarsigaa niyamistuu party chesina teermaanaanni tosipuchavalasindigaa korutu bharatadesa ennikala sanghaaniki party priceedium chairman madhusudanan lekha raasaaru. ennikala sangham kanuka ee meraku nirnayam teesukunte sasikala adhyayam mugisinatlenani party naayakulu perkontunnaru. jayalalita maranaanantaram disembaru 29na sasikalaku ee padavini taatkaalikamgaa kattabedutuu aamenu party ekagreevangaa ennukunna sangati telisinde. naati samavesaniki madhusudanan priceedium chairmanga vyavaharinchinanduna aayane ippudu ennikala sanghaaniki appati teermaanam chelladantu lekha rayadam praadhaanyam santarinchukundi. party nibandhanala prakaaram varusagaa aidella paatu party sabhyatvaanni kaligi unnavaaru matrame ee padavini chepattenduku arhulanna vishayaanni aayana gurtu chesaru.idilaavundagaa, sasikalanu party pradhaana kaaryadarsigaa ennukunna nepathyamlo palu nibandhanalanu ullanghinchinatlu ennikala sangham iteevala notisu ichina sangati telisinde. aa teermaanam pratini tamaku pampaalani korindi. taatkaalika hodalo unna sasikalaku party nunchi e okkarinee tolaginche adhikaaram ledani pannir selvamtho paatu aame dwara tolagimpunaku guraina nethalu spashtam chestunnaru. ee parinaamaala naduma yem jaraganundo vechi chudalsinde.